- Per aquí! - La bèstia!
Reunim-nos!
La bèstia!
Ja el veig!
- Allà, de pressa! - Va!
Que no s'escapi!
Va!
Li has donat!
No el deixeu fugir!
Potser estem al·lucinant, o sigui…
A saber què ens ha donat aquella doctora…
No, et juro que he vist com parlava aquell monstre amb el nas blau.
Ei!
Parla.
Què ets?
Quants anys tens?
Per què no ens parles?
Pensava que era especial,
però si és un animal normal, el podríem cuinar.
Sanji, és una idea fantàstica.
Amb cebes, pastanagues,
romaní…
Ets un os o una persona?
Crec que és un os rentador, si parlessin, és clar.
Si camina sobre dues potes i porta barret, és humà?
Però les banyes i el pèl fan que sembli un animal.
- Pot ser les dues coses? - No, biologia evolutiva.
Ei!
Mira això!
- Mola la bandera. - Atura't!
No la toquis! Em sents? No soc pas un os rentador!
Era un ren.
Tenies raó: sap parlar.
És el millor que he menjat mai.
Què és?
Brou de pollastre.
Una remei clàssic.
Et vols quedar a viure al castell, rosset?
Seràs el meu xef personal.
Gràcies.
Estic bé.
Ei, doctora.
- Aquell gos…? - El ren?
Parles d'en Chopper?
Per què s'ha molestat quan he tocat la bandera?
S'ha emprenyat molt.
Aquell noi…
té una ferida molt profunda al cor.
En Chopper sempre ha estat sol.
No ha tingut família ni amics.
Només el pitjor metge de l'illa, que va ser molt important per a ell.
Va passar durant la Gran caça de metges.
El tirà Wapol estava reunint tots els metges del regne de Drum
i retenint-los al seu castell.
Llencem-lo pel pont!
Si algun metge s'hi resistia,
el mataven.
I, aviat, només van quedar dos metges lliures.
Jo…
Ha de ser una broma.
…i el doctor Hiruluk.
Escampa la boira.
La guàrdia reial és aquí.
M'ha anat pels pèls.
Et penses que soc aquí per les vistes? També els intento evitar.
No m'esguerraràs l'amagatall.
Ha vingut per aquí. Trobeu-lo!
De pressa! Moveu-vos!
Va!
Ens hauríem d'ajudar entre nosaltres.
Som els únics metges que no ha capturat en Wapol
Si és que tu et pots dir metge.
I com li diries a algú que intenta alleugerir el patiment humà?
Ho intentes, exacte.
Diuen que vas convertir en granota l'últim pacient.
Bajanades.
L'extracte de granota funciona amb els mals de cama.
L'hauria d'haver administrat de forma intravenosa?
He de fer un altre experiment.
Sí, ja.
Confecciona més medicaments estrambòtics
que la gent no vol rebre.
Es diu un fracàs noble. Tots els grans científics ho pateixen.
La granota d'avui és el príncep de demà.
L'únic pitjor que un metge incompetent és un científic dolent.
No em calen consells d'una bruixa avariciosa.
Medicastre.
Vella escanya-rals.
- Aquí! - Ha anat per aquí. Va!
Deu ser la guàrdia reial.
O els veïns que tant t'estimes.
Accepta-ho, Hiruluk,
aquest país està malalt de llarg a llarg.
I aquesta gent està tan desesperada sense metges,
que estan regirant tota la vall de la Mort
cercant un bolet que se suposa que ho cura tot.
Un bolet que ho cura tot.
No val la pena fer-se mal ni morir-se
per una cosa que no existeix.
Cada dia neix un ximplet.
Podries no ser tan cruel?
Només creuen en coses així perquè no tenen esperança.
Però treballo en una cura
que salvarà aquest país.
Tant és què inventis.
El regne de Drum és insalvable.
Ja ho veuràs.
Sembla que no és aquí. Tornem al pont.
- Sí, senyor! - És el meu senyal.
Mai m'agafaran viva.
Ens veiem aviat, medicastre.
No si et veig jo primer, sac d'ossos.
Per fi estic segur.
Quins idiotes.
Petjades enormes…
que es tornen…
petites.
Hola.
Què t'ha passat?
Estàs de sort.
La setmana passada
vaig crear un ungüent que cura els ossos trencats.
T'han disparat!
Molt bé.
No passa res, tranquil.
Sí.
Sí, no passa res.
Tranquil.
Molt bé.
Així.
No! Si no deixes de sagnar, moriràs.
No passa res.
No et dispararé.
Ni tan sols tinc una arma, mira.
Mira.
No tinc res sota les mànigues: cap arma.
Em dic doctor Hiruluk.
Soc un metge.
Mai de la vida…
et faria mal.
Bona tarda.
Bona tar…
Merda.
Saps parlar.
I ets una boca d'infern.
Per què no havies dit res encara?
Au, va.
No et jutjaré.
Quan vaig parlar amb els altres humans, em van disparar
perquè és estrany que un ren parli.
He sentit les històries que conten els vilatans
sobre un abominable home de les neus que viu al bosc.
I vaig sentir trets anit.
Tu deus ser l'abominable home de les neus.
Els humans poden ser molt cruels.
¿Et molesta si…
et comprovo les benes?
Deixa'm mirar-te les ferides.
Què és un abominable home de les neus?
Un monstre.
Una cosa que tu no ets.
Molt bé.
I què si saps parlar? Tant és.
Jo també parlo.
Alguns diuen que massa.
Les ferides se t'estan guarint bé.
Quan es curin del tot,
podràs tornar amb la teva família.
No en tinc.
Els altres rens m'evitaven pel meu nas blau.
Els humans no són els únics cruels.
Però et diré una cosa:
ets especial, sense cap mena de dubte.
A veure…
Tu vas…
Vas néixer com un ren, oi?
Una pregunta…
T'has menjat mai una fruita amb pinta estranya?
Una que no t'hauries d'haver menjat?
Tenia gana.
Doncs va ser això.
Tenim unes coses que es diuen fruites del diable.
Són molt rares.
Crec que te'n vas menjar una
i et va convertir en…
això que ets ara.
Parlant de tenir gana.
Bé…
no és res d'especial, però…
T'agrada, Chopper?
Per què m'ha dit Chopper?
Tens unes banyes ben grosses. Podries tallar arbres amb elles.
Tony Tony Chopper.
És un bon nom.
Et diré així.
Chopper.
M'agrada.
Gràcies.
És un plaer enorme.
En Chopper
va passar un any amb en Hiruluk.
Antecedeix el primer…
Treballant amb ell.
Aprenent d'ell.
FITOTERÀPIA
Guarint-se les ferides.
Eren com dues gotes estranyes d'aigua.
Però com en qualsevol relació,
de vegades, xocaven.
- Això em podria haver matat! - Què dius, ara?
T'he salvat la vida. Per què t'hauria de voler matar, ximplet de nas blau?
No em diguis ximplet de nas blau!
Prou.
Doctor?
Què?
És la meva primera baralla.
No m'estranya pas.
No et pots barallar sense un company.
I bé,
això també serà nou per a tu.
Pren.
És un…
És una cosa per a tu.
Una ofrena de pau.
Gràcies.
De res.
Molt bé.
Encreua les peülles, Chopper.
Ha explotat deu cops. Per què ho continuem intentant?
Perquè quan perfeccioni la meva cura miraculosa,
hauré salvat aquest país.
Vol salvar la gent?
La gent que dispara a l'abominable home de les neus?
I a mi?
Escolta'm, Chopper.
No els guardis rancor.
Després d'anys vivint sota un cruel tirà,
la gent de Drum està trencada.
Han perdut tota esperança de què les coses millorin.
I quan la gent perd l'esperança,
els venç la por i disparen a monstres…
i a Choppers.
Els hem de retornar l'esperança.
Com ho podem fer?
No els donem per perduts.
Ni això tampoc.
En una terra llunyana a l'oest…
hi havia un lladre famós…
amb un problema greu de cor.
Per sort, era ric
i va buscar metges famosos d'arreu,
però cap d'ells
va poder curar la seva malaltia.
Cap d'ells?
Era incurable.
I llavors, un dia, enmig de la seva desesperació,
quan ja quasi s'havia tornat boig,
mentre travessava una muntanya
va contemplar un paisatge…
corprenedor.
Què era?
Cirerers en flor.
Mai havia vist res…
De tan bonic?
L'endemà…
el lladre va visitar un altre metge
i per a sorpresa de tothom, el metge li va dir que s'havia…
curat.
Era…
Un miracle?
Un miracle!
Sí.
Una meravella mèdica.
Veuràs, la forta emoció
que va sentir en veure…
flors de cirerer
l'havia curat.
Mira això.
Aquesta bandera és un símbol de convicció.
Vol dir que res és impossible.
Vol dir que no hi ha cap malaltia incurable.
Seré el metge que curi aquest país malalt.
Per això hisso la calavera i els ossos
contra qualsevol malaltia existent.
La calavera i els ossos?
Sí!
És un símbol de fe.
De rebutjar les impossibilitats.
Hissa aquesta bandera
i lluita com un pirata!
Què és un pirata?
De debò?
Un pirata és algú que viu aventures i…
té somnis…
i mai, per res del món, es rendeix.
Chopper, aquesta illa no és més que un gra de sorra
en un món ple de meravelles.
De debò?
Salpa algun dia
i descobriràs que els teus problemes són minúsculs.
Recorda les meves paraules…
el teu destí…
rau més enllà d'aquest mar centellejant.
Però els bons temps no van durar.
Poques vegades ho fan.
Canviant de tema,
Chopper, m'alegra comunicar-te que el teu tractament ha acabat.
De debò?
Gràcies, doctor.
Bé…
Cuida't.
Ets lliure de marxar.
Se t'han curat les ferides.
Ets lliure de…
viure la teva vida com vulguis.
Ara, ves-te'n! Tinc feina per fer.
Però…
no estic curat!
Em fa mal la panxa.
Tinc febre.
- Se'm trenquen les banyes! - Estàs bé.
No cal que et continuï cuidant. Et pots cuidar tu solet.
No ho faci, doctor.
No tinc cap amic ni enlloc on anar.
Li prometo que no el molestaré.
Ves-te'n!
Fes-te a la mar i no tornis mai més!
Però…
Ja he acabat amb tu!
Ximplet de nas blau!
No! Per què?
Doctor, per què?
Què he fet?
Doctor!
Doctor, si us plau! Si us plau. Obri la porta, doctor!
Doctor, què he fet?
Si us plau, obri la porta, doctor!
Doctor, si us plau!
Què he fet?
Perdona'm.
Perdona'm, Chopper.
No.
No!
Chopper.
Normal que rebutgi els humans.
Jo crec que és la seva millor qualitat.
La història d'en Chopper i en Hiruluk no va acabar aquí.
- Moriràs. - No.
No.
Hi ha d'haver…
alguna forma d'allargar la meva vida només una mica més.
Utilitza les teves habilitats!
Així, ho admets?
No soc només una bruixa avariciosa.
Tinc habilitats.
I ets l'única metgessa que queda.
No suporto…
veure…
com es llencen a perdre 30 anys de la meva recerca.
Necessito més temps per acabar l'obra de la meva vida.
Doncs torna al país on vas veure aquells cirerers en flor.
Sé que no em creus, però vaig viure una meravella mèdica.
Te'n caldrà una altra.
El bolet que tot ho cura de què parlen al poble…
No existeix.
I encara que existís,
ningú torna viu de la vall de la Mort.
I el teu animal de companyia?
En Chopper no és un animal de companyia!
Soc l'únic amic que ha tingut.
Per això…
Per això el vaig haver de fer fora.
Què?
Per què?
Seria un xoc insuportable
que em morís davant seu.
No volia que ho visqués.
Ens assemblem molt, ell i jo.
Sou uns pocatraces.
Volia…
donar-li un últim regal.
Una última cosa per mostrar-li que res és impossible.
Però…
sé que el temps…
no està de la meva part.
Kureha.
Si us plau.
Si us plau…
acaba l'obra de la meva vida.
I…
cuida't d'en Chopper.
Aixeca't.
¿De debò esperes que acabi la teva estúpida recerca
i cuidi el teu animal rarot?
Vols que senti pena per tu perquè t'estàs morint.
Saps que no funcionarà.
La resposta és no.
Arranja els teus afers, medicastre.
Com sabia que li quedava poc de temps,
en Hiruluk va treballar frenèticament
els seus últims dies.
T'ensenyaré què és possible, ja ho veuràs!
Déu meu.
Funciona.
Funciona!
Chopper, ja ho tinc!
La reacció que esperàvem!
Chopper!
Chop…
L'he… trobat.
Chopper?
Chopper, què…?
Què coi t'ha passat?
Chopper,
on has estat?
A la vall de la Mort.
He trobat el bolet.
Què? El…
El bolet que ho cura tot de què parlen els del poble?
Què…?
L'has trobat.
Per a mi.
Visqui, doctor, si us plau.
Jo també vull ser metge.
I vull que sigui el meu primer pacient.
Ensenyi'm a ser metge.
O un ren no pot ser metge?
És clar que pots, Chopper.
Tens el requisit més important…
tenir un bon cor.
El meu noi.
El brou de bolet funciona?
Era horrible.
Els bons medicaments sempre tenen mal gust.
Així, saps que funciona.
Gràcies, Chopper. Ara me n'he d'anar.
A on va?
Bé, Chopper,
he sentit que els metges que retenen al castell de Drum
han emmalaltit.
Ara que em trobo millor,
me'n vaig a guarir-los.
Això són medicaments?
Són explosius.
El castell té molta seguretat.
Potser he de…
d'entrar a la força.
L'acompanyaré.
No, tu estàs pitjor que jo.
Queda't aquí i descansa.
Seràs un gran doctor algun dia, Chopper.
Jo en soc la prova vivent.
Hiruluk!
On és?
Ara que es troba millor ha anat a guarir els metges del castell.
Millor?
No està millor. La seva malaltia és incurable.
Doncs no.
He trobat el bolet que ho cura tot i li he fet un brou.
Quin bolet? Ensenya-me'l.
Ho veu?
La calavera i els ossos volen dir que tot és possible.
Qualsevol malaltia es pot curar.
Idiota!
Aquest símbol significa que és letal.
Si menges aquest bolet, mors al cap d'una hora.
És mentida!
Jo no menteixo.
Ell sabia que era verinós i s'ho ha pres igualment.
Per què ho ha fet?
Perquè ocupes un lloc especial
al seu cor enorme i equivocat.
No hi ha res que ho curi tot,
per això som necessaris els metges.
L'amabilitat no salva vides.
Si de debò vols salvar la gent, has d'estudiar i aprendre medicina.
Perquè sense això,
no salvaràs ningú.
Però el doctor va dir…
Aquell burro.
El doctor Hiruluk no tornarà.
Farà del castell de Drum la seva tomba.
Fins al meu últim alè…
No!
Faré tot el que pugui
per alleujar el patiment dels malalts.
Aguanteu, amics metges.
Us he vingut a salvar.
Hem de continuar monitorant la seva salut, altesa.
Amb el seu insaciable apetit reial,
tremolo de pensar què seria de Drum si es posés malalt.
La teva diligència és encomiable, però la teva preocupació és estúpida.
Estic ben sa.
Fort com un roure.
Estreny massa.
Perdoni'm, rei Wapol.
- Emporteu-vos-el. - Sí, senyor.
I castigueu-lo severament
per quasi desfigurar el físic reial.
Senyor meu.
El metge fugitiu ha arribat.
On són els pacients?
He vingut per curar els metges malalts.
Malalts?
Com pots veure, ningú està malalt.
Gràcies a Déu.
Només m'heu enganyat.
Us podeu creure aquest bufó?
No has de ser intel·ligent per ser metge?
Ordeno l'execució immediata
d'aquest metge fugitiu.
Si sabia que era perillós…
per què ha vingut?
Soc metge:
si algú està malalt,
l'intentaré tractar.
Si hi hagués una emergència,
no demanaria un medicastre com tu.
Dolton!
Dispara al rebel al cap.
No em pots matar.
Quan mor un home?
Quan una bala li perfora el cor?
O quan és víctima d'una malaltia incurable?
No.
¿És quan…
es menja un brou fet amb un bolet verinós?
No, i ara!
Un home mor
quan s'obliden d'ell.
Potser desaparec,
però el meu somni…
perdurarà!
I la gent malalta de Drum es guarirà.
Això també és així per a un país?
¿És possible salvar
el regne de Drum?
Sempre que hi hagi algú per recompondre'l.
Què parlotegeu?
Dispara-li!
Aviat…
apareixerà un monstre.
No li feu mal.
És el meu fill.
He tingut…
una vida meravellosa.
Dispareu-li!
Gràcies, Chopper.
Per tu, vell medicastre.
Quin tros de babau.
Ves!
De seguida!
Mata el monstre del seu fill!
No!
Aparta't!
Si no em pots guanyar, no podràs fer res contra ells.
No et sacrifiquis inútilment per aquest país.
Viu.
Si us plau.
Torna a casa.
És el que voldria ton pare.
On és la bèstia?
No m'has portat el seu cap?
He fet ulls grossos…
durant molt de temps.
Vaig servir el seu pare,
però ara veig cap a on es dirigeix aquest país.
Cap al col·lapse.
I jo no seguiré per aquest camí.
Em desafies?
A mi?
El teu rei?
Sí.
Empresoneu aquest traïdor!
Interessant.
Què fa?
Em convertiré en metge.
Seré metge.
Jo seré la cura per a qualsevol malaltia.
No em rendiré.
Si us plau.
Ensenyi'm tot el que sap.
I per què hauria de fer una cosa així?
Em pots dir "Doctorina".
A on va?
Bon dia, nois.
Cap senyal d'en Ruffy.
- Encara no. - Hauríem de pujar pel camí.
Sí.
Perdona per saltar anit.
M'està afectant la pressió, suposo.
Però t'he portat esmorzar.
Estem en paus.
Què passa?
Hi ha fum.
D'una foguera.
No ha arribat cap vaixell.
Ho investigaré.
- T'hi acompanyo. - No.
Queda't, si us plau.
Potser no és res, però…
si la princesa d'Alabasta confia en vosaltres, llavors…
potser jo també ho puc fer.
Sabies qui era la Vivi?
Al principi, no.
Ens hem vist abans.
Fa molt de temps.
És una jove impressionant.
Ens quedarem.
T'has ofert per ser capità de la guàrdia en funcions?
No deies que fes alguna cosa?
Ei!
T'he dit que no ho toquessis.
Respecto totes les banderes pirates.
No hauria d'estar tancada en una caixa.
L'hauries de penjar…
amb orgull.
Sobretot aquesta.
Posem-la al lloc on pertany.
Hòstia.
Sí.
També soc un monstre.
Oi que mola?
El traïdor és viu.
No per gaire temps.
Subtítols: Roser-Agnès Navarro